
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση στρεμματιχής ενίσχυσης για την καλλιέργεια Σουλτανί¬ 
νας και Κορινθιακής σταφίδας που προορίζεται για αποξή¬ 
ρανση. 1 ο 

Προσδιορισμός τιμών χιλιομέτρων των ΔΧΤ Λεωφορείων έτους 

1991 . 2 

Ανασυγκρότηση σε σώμα του Συμβουλίου Εξαγωγών . 3 

Τιμολόγια παρεχόμενων τηλεπικοινωνιών υπηρεσιών Εσωτερι¬ 
κού . 4 

Τιμολόγια εκμίσθωσης τηλεοπτικών κυκλωμάτων.. 5 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Τιμή διάθεσης ζάχαρης από την Ελληνική Βιομηχανία, Ζάχα- 

ρης. 6 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 228642 (1) 

Χορήγηση στρεμματικής ενίσχυσης για την καλλιέργεια Σουλτανίνας 
και Κορινθιακής σταφίδας που προορίζεται για αποξήρανση. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 992/79 άρθρο 22 «περί οργάνωσης των Διοικητικών 
Υπηρεσιών για την εφαρμογή της Συνθήκης Προσχώρησης της Ελλά¬ 
δας στις Ευρωπαϊκές Κοινότητες και ρύθμισης συναφών θεσμικών και 
οργανωτικών θεμάτων». 

β) Του Ν. 1338/83 άρθρο 1 παράγρ. 1,· 2 και 3 «Εφαρμογή του 
Κοινοτικού Δικαίου», όπως τροποποιήθηκε από το άρθρο 6 του Ν. 
1440/84 «Συμμετοχή της Ελλάδας στο κεφάλαιο, τα αποθεματικά και 
στις προβλέψεις της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και του Οργανι¬ 
σμού Εφοδιασμού ΕΙΙΙΙΑΤΟΜ». 

2. Το Ν.Δ. 243/69 «περί βελτίωσης και προστασίας της αμπελουρ¬ 
γικής παραγωγής», όπως τροποποιήθηκε με το Ν. 427/1976 «περί 
αντικατάστασης, συμπλήρωσης και κατάργησης ενίων διατάξεων του 

* Ν.Δ. 243/69 και ιδιαίτερα τις διατάξεις του άρθρου 1 αυτού», αποφα¬ 
σίζουμε: 

Σκοπός: 

Με την παρούσα απόφαση καθορίζονται διαδικασία, δικ/κά και μέ¬ 
τρα ελέγχου για τη χορήγηση οικονομικών ενισχύσεων σε εκτάσεις που 
καλλιεργούνται με ποικιλίες αμπέλου για παραγωγή σταφίδων (Σουλ¬ 
τανίνας και Κορινθιακής). 

Σύμφωνα με τους Καν. (ΕΟΚ): 

1) 426/86 του Συμβουλίου και τον Καν. 2201/90 που τροποποί¬ 
ησε αυτόν, σχετικά με κοινή οργάνωση της αγοράς στον τομέα των προ¬ 
ϊόντων με βάση τα οπωρ/κά. 


2) 2911/90 της Επιτροπής, περί λεπτομερειών εφαρμογής για τη 
χορήγηση ενίσχυσης την καλλιέργεια ορισμένων ποικιλιών σταφυλιών 
που προορίζονται για αποξήρανση. 

3) 2430/90 της Επιτροπής, σχετικά με τον καθορισμό για την πε¬ 
ρίοδο εμπορίας 1990 του ποσού της ενίσχυσης για την καλλιέργεια ορι¬ 
σμένων ποικιλιών σταφυλιών που προορίζονται για αποξήρανση. 

Α. ΠΡΟΫΠΟΘΕΣΕΙΣ: 

Απαραίτητες προϋποθέσεις για τη χορήγηση ενίσχυσης είναι: 

I. 1. Οι εκτάσεις να καλλιεργούνται αποκλειστικά με ποικιλίες Σουλ¬ 
τανίνα και Κορινθιακή. ' 

2. Να καλλιεργούνται αποκλειστικά για παραγωγή σταφίδων. 

3. Να έχουν γίνει οι συνήθεις καλλιεργητικές εργασίες. 

4. Να έχει γίνει η συγκομιδή και η παραγωγή σταφίδων. 

5. Να έχει παραδοθεί το αντίστοιχο ποιοτικό - παραγωγικό παρα- 
κράτημα σύμφωνα με τη διαδικασία που καθορίζεται στις αποφάσεις 
αριθ. 382372/90 και 382374/90. 

6. Να μην έχουν τύχει οι εκτάσεις αυτές ή τα προϊόντα άλλης ενίσχυ¬ 
σης, δυνάμει ρυθμίσεων, και ιδίως όσων προβλέπονται στον Καν. 
(ΕΟΚ) 797/85. 

7. Να έχει υποβληθεί «δήλωση αμπελοκαλ/γειας» σύμφωνα με την 
υπουργική απόφαση 325142/90. 

8. Να έχει υποβληθεί αίτηση σύμφωνα με το άρθρο 3 του Καν. 
(ΕΟΚ) 2911/90. 

II. Δεν δικαιούνται οικονομικής ενίσχυσης οι σταφιδοκαλλιεργητές 
που έχουν παραγωγή για την περίοδο 1990/91. 

α) Μικρότερη από 50 κιλά ανά στρέμμα Σουλτανίνας σταφίδας. 

β) Μικρότερη από 37,5 κιλά ανά στρέμμα.Κορινθιακής σταφίδοις. 

Β. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ: 

Προπειμένου να τύχουν οι ενδιαφερόμενοι παραγωγοί της ενίσχυσης 
πρέπει να υποβάλουν τα εξής δικ/κά: 

1) Αίτηση, νομίμως χαρτοσημασμένη, όπως στο υπόδ. παραρτήμα¬ 
τος Νο 1. 

Η αίτηση θα υποβάλλεται στη Δ/νση Γεωργίας του Νομού της μόνι¬ 
μης κατοικίας του παραγωγού, εφόσον εκεί καλλιεργεί εκτάσεις, το αρ¬ 
γότερο μέχρι 30.11.90 για την εμπορική περίοδο 1990/91. · 

Σε περίπτωση που ο παραγωγός δεν καλλιεργεί εκτάσεις στον τόπο 
της μόνιμης κατοικίας του, υποβάλλει την αίτηση ενίσχυσης στη Δ/νση 
Γεωργίας του τόπου όπου καλλιεργεί, αλλά η Δ/νση Γεωργίας που υπο¬ 
βάλλεται η αίτηση μεριμνά να γίνεται ο έλεγχος στους αμπελώνες που 
βρίσκονται εκτός περιοχής αρμοδιότητάς τους. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I;τ, θέση σφραγίδα ελέγχου της αίτησης θα κατασκευαστεί σφραγίδα 
με την ένδειξη: 

«ΔΕΙΓΜΑΤΟΛΗΠΤΙΚΟΣ ΕΛΕΓΧΟΣ 

Πραγματοποιήθηκε δειγματοληπτικός 

έλεγχος την . 

και συντάχθηκε σχετικό πρακτικό» 

η οποία θα τοποθετείται στις ελεγχθείσες αιτήσεις. 

2) Αντίγραφο δήλωσης αμπελοκαλ/γειας, η οποία έχει υποβληθεί 
ήδη στη Δ/νση Γεωργίας και επισυνάπτεται στην αίτηση. 

3) Βεβαίωση του αρμόδιου φορέα, δηλαδή του ΑΣΟ για την Κοριν¬ 
θιακή σταφίδα και της ΚΣΟΣ για τη Σουλτανίνα, του παραδοθέντος 
ποιοτικού - παραγωγικού παρακρατήματος (σύμφωνα με το έντυπο που 
έχει ο φορέας). 

4) Υπεύθυνη δήλωση του Ν. 1599/86 ότι οι εν λόγω εκτάσεις ή τα 
προϊόντα που συγκομίζονται σ’ αυτές δεν αποτελούν αντικείμενο ενίσχυ¬ 
σης δυνάμει άλλων ρυθμίσεων ιδίως του 797/85. 

5) Δήλωση Φορολογικής ενημερότητας. Σύμφωνα με την εγκύκλιο 
Νο 225742/12.10.90 του Τπ. Γεωργίας, σε όσους παραγωγούς η ενί-' 
σχυση υπερβαίνει το ποσό των 500.000 δρχ. προσκομίζεται με τα δικ- 
/κά και δήλωση φορολογικής ενημερότητας. 

Τα δικ/κά θα παραμένουν στις Δ/νσεις Γεωργίας και θα είναι στη 
διάθεση κάθε Εθνικού ή Κοινοτικού Ελέγχου. 

Γ. ΕΛΕΓΧΟΙ 

1. Η Δ/νση Γεωργίας προβαίνει στους καθορισμένους ελέγχους σύμ¬ 
φωνα με τον Καν. (ΕΟΚ) 2911/90 και ιδίως των άρθρων 6 και 7 αυ¬ 
τού. Οι ελεγκτές ορίζονται από τον Δ/ντή Γεωργίας. 

2) Ελέγχει την ακρίβεια των αναγραφομένων στοιχείων της αίτησης 1 
- δήλωσης για παροχή οικονομικής ενίσχυσης με συσχετισμό των αντί¬ 
στοιχων στοιχείων της δήλωσης αμπελοκαλ/γειας. 

3) Ελέγχει όλες τις αιτήσεις που αφορούν δηλωθείσα έκταση σταφι¬ 
δαμπέλου μεγαλύτερη από 50 στρέμματα με επιτόπου μεταβάσεις. 

4) Ελέγχει τουλάχιστον 10% των αιτήσεων κατά Δήμο ή Κοινό¬ 
τητα, σύμφωνα με τις διατάξεις του άρθρου 6 του Καν. (ΕΟΚ) 2911/ 
90. Ειδικότερα επισημαίνεται ότι το δείγμα 10% καθορίζεται: α) Δια 
κληρώσεως μεταξύ όλων των γεωργικών εκμεταλλεύσεων που έχουν 
έκταση μεγαλύτερη των 2 στρεμμάτων, β) Ο έλεγχος γίνεται σύμφωνα 
με τη διαδικασία της παρ. 3 του άρθρου 6 του Καν. (ΕΟΚ) 2911 /90. 

5) Για κάθε ελεγχόμενη εκμετάλλευση συντάσσεται πρακτικό ελέγ¬ 
χου σύμφωνα με το συνημμένο υπόδειγμα παραρτήματος Νο 2. 

6) Εφόσον διαπιστώνονται σοβαρές παραβάσεις αναληθών δηλώ¬ 
σεων ο έλεγχος αυτός καλύπτει τουλάχιστον το 15% των αιτήσεων που 
έχουν υποβληθεί. 

Δ. ΚΥΡΩΣΕΙΣ: 

1) Αιτήσεις παραγωγών που δεν συνοδεύονται από τις δηλώσεις που 
αναφέρονται στα δικ/κά απορρίπτονται. 

2) Αιτήσεις που υποβάλλονται πέραν των καθορισμένων προθεσμιών 
απορρίπτονται. 

3) Αιτήσεις που δεν επισυνάπτεται βεβαίωση του ποιοτικού - παρα¬ 
γωγικού παρακρατήματος απορρίπτονται. 

4) Εάν κατά τον έλεγχο μιας αίτησης προκύψει: 

α) ότι η δηλωθείσα έκταση είναι μικρότερη από εκείνη που διαπιστώ¬ 
θηκε τότε αυτή η έκταση ενισχύεται. Εάν η απόκλιση είναι μεγαλύτερη 
του ενός στρέμματος η Δ/νση Γεωργίας δέχεται συμπληρωματική αί¬ 
τηση ενίσχυσης που να καλύπτει κατ’ ανώτατο όριο τη διαφορά μεταξύ 
της δηλωθείσης και της διαπιστωθείσης έκτασης. 

β) ότι η δηλωθείσα έκταση είναι μεγαλύτερη από αυτήν που διαπι¬ 
στώθηκε, τότε ενισχύεται η έκταση που διαπιστώνεται. Εάν όμως η δη¬ 
λωθείσα έκταση υπερβαίνει κατά 25% την πραγματική έκταση, απορ¬ 
ρίπτεται η ενίσχυση για τη δηλωθείσα έκταση. 

5) Αν ο έλεγχος δεν μπορεί να πραγματοποιηθεί για λόγους που οφεί¬ 
λονται στον αιτούντα παραγωγό, παρά το γεγονός ότι του έχει οριστεί 
εγγράφως προθεσμία για τη διενέργεια ελέγχου, δεν καταβάλλεται ενί¬ 
σχυση στον παραγωγό για τη σχετική περίοδο εμπορίας. 


Η ανωτέρω προθεσμία καθορίζεται εντός 10 εργασίμων ημερών και - 
η ειδοποίηση για τον εν λόγω έλεγχο θα γίνεται τηλεφωνικώς ή γρα- 
πτώς. Πλέον των ανωτέρω εφαρμόζονται ανάλογα και ποινικές κυρώ¬ 
σεις βάσει του Ν.Δ. 243/69. 

Ε. ΕΝΙΣΧΥΣΗ: 

1) Η ενίσχυση ανά στρέμμα έκτασης που προβλέπεται από τον Καν. 
(ΕΟΚ) 2911/90 καταβάλλεται στον παραγωγό το αργότερο μέχρι 30 
Απριλίου της περιόδου εμπορίας για την οποία χορηγείται. 

2) Η ενίσχυση καταβάλλεται σε εθνικό νόμισμα χρησιμοποιώντας τον 
γεωργικό συντελεστή μετατροπής που ισχύει για την πρώτη ημέρα της 
περιόδου εμπορίας για την οποία χορηγείται η ενίσχυση. 

Ειδικότερα για την περίοδο εμπορίας 1990/91 η ισοτιμία είναι 1 
ΕΝΜ = 217,343 δρχ. 

Για την περίοδο, εμπορίας 1990/91 η ενίσχυση ανά στρέμμα σύμ¬ 
φωνα με τον Καν. (ΕΟΚ) ... ανέρχεται σε: 

α) Για τη Σουλτανίνα 60,66 ΕΝΜ ανά στρέμμα. 

β) Για την Κορινθιακή 48,87 ΕΝΜ ανά στρέμμα. 

3) Σε περίπτωση αχρεωστήτως καταβληθείσας ή εισπραχθείσας ενί¬ 
σχυσης οι Δ/νσεις Γεωργίας προβαίνουν στην ανάκτησητων αχρεωστή¬ 
τως καταβληθέντων ποσών προσαυξημένων με τόκο που υπολογίζεται 
από την ημερομηνία καταβολής της ενίσχυσης μέχρι ανάκτησή της 
(Λογ/σμός ΑΤΕ ΚΕΝΤΡΙΚΟΥ 4444/7722). Το επιτόκιο που υπολο¬ 
γίζεται την επιστροφή είναι το τρέχον επιτόκιο. 

ΣΤ. ΤΡΟΠΟΣ ΠΛΗΡΩΜΗΣ: 

Η αναγνώριση και η εκκαθάριση της δαπάνης θα γίνεται από τις Δ/ 
νσεις Γεωργίας. Οι έλεγχοι που πραγματοποιούν οι Δ/νσεις Γεωργίας 
αποδεικνύσνται, για μεν τις αιτήσεις που έχουν επιλεγεί σύμφωνα με το 
κεφ. Γ’ ΕΛΕΓΧΟΙ της παρούσας απόφασης, με τη σύνταξη πρακτικού 
ελέγχου (παράρ.Νο 2), για δε τις υπόλοιπες αιτήσεις με την υπογραφή 
του ελεγκτού στην αίτηση - δήλωση του παραγωγού (παράρτ. Νο 1). 

Με την πραγματοποίηση των ελέγχων συντάσσονται εις 4πλούν ανα¬ 
λυτικές καταστάσεις κατά Δήμο ή Κοινότητα πληρωμής των παραγω¬ 
γών (παράρτ. Νο 3) και κατόπιν συγκριτικές καταστάσεις (σύμφωνα με 
το Παράρτ. Νο 4). 

Το πρωτότυπο των παραπάνω καταστάσεων υποβάλλεται στη Δ/νση 
ΔΑΓΕΓΙ - Τμήμα Λογιστηρίου του Υπ. Γεωργίας (Αχαρνών 241 - 
Αθήνα) και στο αρμόδιο Τμήμα Οπωρ/κών αντίγραφο για την πλη¬ 
ρωμή τους. Μία σειρά των καταστάσεων αυτών αποστέλλεται στο 
Υποκ/μα της ΑΤΕ της έδρας των Δ/νσεων Γεωργίας, στο οποίο θα 
σταλεί το χρηματικό ποσό για την πληρωμή των δικαιούχων παραγω¬ 
γών. 

Στις περιπτώσεις που υπάρχουν περισσότερα υποκατ/τα της ΑΤΕ 
στο Νομό η κατανομή των ποσών γίνεται από το Κεντρικό Κατάστημα 
της ΑΤΕ στα άλλα υποκατ/ματά της του Νομού. 

Ζ. ΑΝΑΚΟΙΝΩΣΕΙΣ: 

Η Δ/νση Γεωργίας υποχρεούται να γνωρίζει εγγράφως στο αρμόδιο 
Τμήμα Οπωρ/κών του Υπ. Γεωργίας (ΔΙΔΑΓΕΠ) το αργότερο: 

1) Μέχρι την 5η Δεκεμβρίου: 

α) τις εκτάσεις, σε στρέμματα και υποδιαιρέσεις τους, για τα οποία 
έχει υποβληθεί αίτηση ενίσχυσης κατά προϊόν χωριστά Σουλτανίνα και 
Κορινθιακή. 

β) τις προβλεπόμενες ποσότητες παραγωγής κατά προϊόν, δηλαδή 
Σουλτανίνας και Κορινθιακής. 

2) Το αργότερο μέχρι 5η Μαΐου: 

α) τις εκτάσεις, για τις οποίες έχει καταβληθεί η ενίσχυση. 

β) την ποσότητα που έχει συγκομιστεί στις συγκεκριμένες εκτάσεις 
που ενισχύθηκαν, κατανεμημένη κατά προϊόν Σουλτανίνα και Κοριν¬ 
θιακή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1990 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

ΠΑΡΑΡΤΗΜΑ Νο 1 

ΧΑΡΤΟΣΗΜΟ ΑΡ. ΠΡΩΤΟΚΟΛΛΟΤ .... 

ΗΜΕΡ/ΝΙΑ ΚΑΤΑΘΕΣΗΣ ..... 

ΑΙΤΗΣΗ - ΔΗΛΩΣΗ 
ΠΡΟΣ ΤΗ Δ/ΝΣΗ ΓΕΩΡΓΙΑΣ . ... 

Ο - Η (ΟΝΟΜΑ) ..(ΕΠΩΝΥΜΟ) .(ΟΝΟΜΑ ΠΑΤΕΡΑ-ΣΥΖΥΓΟΥ) . 

.Στοιχεία Δελτ. Ταυτότ.:.·.. 

κωδικός αριθμός αμπελοκαλλιεργητή .....·.. 

τόπος μόνιμης κατοικίας .οδός .. 

αριθ.Τ.Κ... 

κωδικός αριθμός Δήμου ή Κοινότητας ..·.... 

Με ευθύνη μου και έχοντας υπόψη τις κυρώσεις που προβλέπονται στο άρθρο 7 του Καν. (ΕΟΚ) 2911/90: 

1) Παρακαλώ για τη χορήγηση της προβλεπόμενης Κοινοτικής Ενίσχυσης ανά στρέμμα εσοδείας 1990 για .·.στρέμματα 

που καλλιέργησα, όπως αναλυτικά φαίνονται κατά αγροτεμάχιο στον παρακάτω πίνακα. 

2) Συνημμένα σας υποβάλλω θεωρημένη δήλωση αμπελοκαλλιέργειας. 

3) Η συγκομισθείσα συνολική παραγωγή ανέρχεται σε: 


α) ..χιλ/μα σταφίδων Σουλτανίνας. 

β) .χιλ/μα σταφίδων Κορινθιακής. 


ΠΙΝΑΚΑΣ ΚΑΛΛΙΕΡΓΟΥΜΕΝΩΝ ΕΚΤΑΣΕΩΝ 


Α/Α 

ΔΗΜΟΣ 

Ή ΚΟΙΝΟΤΗΤΑ 

ΤΟΠΟΘΕΣΙΑ 

ΑΓΡΟΤΕΜΑΧΙΟΥ 

ΙΔΙΟΚΤΗΤΑ 

Ή ΕΝΟΙΚΙΑΖΟ¬ 
ΜΕΝΑ 

ΠΟΙΚΙΛΙΑ 

(ΚΟΡΙΝΘ- 

ΣΟΥΛΤ.) 

ΑΡΙΘΜΟΣ 

Α/Α ΑΜΠΕΛΟΤΕΜΑΧΙΟΥ 
ΑΠΟ ΔΗΛΩΣΗ 
ΑΜΠΕΛΟΚΑΛΛΙΕΡΓΕΙΑΣ 










ΣΥΝΟΛΟ: 






ΘΕΩΡΗΘΗΚΕ ΓΙΑ ΤΟ 
ΓΝΗΣΙΟ ΤΗΣ ΥΠΟΓΡΑΦΗΣ 

ΣΦΡΑΓΙΔΑ ΕΛΕΓΧΟΥ 

(ΣΤΡΟΓΓΥΛΗ ΣΦΡΑΓΙΔΑ - ΥΠΟΓΡΑΦΗ) 


___ 199 ... 

Ο-Η ΑΙΤ .... 
(ΥΠΟΓΡΑΦΗ) 


ΠΑΡΑΡΤΗΜΑ Νο 2 

ΝΟΜΑΡΧΙΑ: .: ... 

Δ/ΝΣΗ ΓΕΩΡΓΙΑΣ: ... 

ΔΗΜΟΣ Ή ΚΟΙΝΟΤΗΤΑ: ... 


ΠΡΑΚΤΙΚΟ ΕΛΕΓΧΟΥ 


Πραγματοποιήθηκε έλεγχός την 
και βεβαιώνεται από τους κ.κ. 


στην έκταση που αναφέρεται στην αίτηση ενίσχυσης του παραγωγού κ.κ, 


Κ.Α. ΑΜΠΕΛΟΚΑΛΛΙΕΡΓΗΤΗ ..,..:... 

του Δήμου ή Κοινότητας ...... 

Κ.Α. Δήμου ή Κοινότητας .;... 

Μετρηθείσα έκταση: ...... 

Μέσα μέτρησης: ..... 

Παρατηρήσεις: .^......... 

ΟΙ ΕΛΕΓΚΤΕΣ ΘΕΩΡΗΘΗΚΕ 

1) Ο Δ/ΝΤΗΣ ΓΕΩΡΓΙΑΣ 

2 ) 

3 ) 

(ΥΠΟΓΡΑΦΗ - ΟΝΟΜ/ΜΟ) (ΣΤΡΟΓΓΥΛΗ ΣΦΡ. - ΥΠΟΓΡΑΦΗ) 













































(ΥΠΟΓΡΑΦΗ^ ΣΦΡΑΓΙΔΑ) 














ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Νο 4 

ΝΟΜΑΡΧΙΑ.... 

Δ/ΝΣΗ ΓΕΩΡΓΙΑΣ. ΕΜΠΟΡΙΚΗ ΠΕΡΙΟΔΟΣ 19.1./19. 

ΤΜΗΜΑ...... ... 

ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΠΛΗΡΩΜΗΣ 
ΕΝΙΣΧΥΣΗΣ ΑΝΑ ΣΤΡΕΜΜΑ ΚΟΡΙΝΘ......ΣΟΥΛΤ. ΣΤΑΦΙΔΑΣ 



Βεβαιώνεται, ότι. έγιναν οι έλεγχοι που 

προβλέπονται από την αριθμ...... 

απόψαση του Υπουργού Γεωργίας. 
Αναγνωρίζεται και εκκαθαρίζεται για δρχ. 


....199.. 

0 ΊΜ-ΙΜΑ ΓΑΡΧΗΣ 0 ΔΙΕΥΘΥΝΤΗΣ 


ΔΙΔΑΓΕΠ 

ΤΜΗΜΑ ΛΟΓΙΣΤΗΡΙΟΥ 

Κ.Λ. Εζόδου 1110 
Χρεουμενος Λογ/σμός 

..Δρχ......... 

Πιστούμενος Λογ/σμός 

.Δρχ.. 

Αριθ. Καταστάσεως Πληρωμές.. 

Αριθμ. εντολής Πληρωμής...... 

Αθήνα.. 199 

.0 ΊΜΗΜΑΤΑΡΧΗΣ 


(ΟΝΟ'ΐ/ΜΟ - ΥΠΟΓΡΑΦΗ - ΣΦΡΑΓΙΔΑ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Λρίθ. 3365 (2) 

Προσδιορισμός τιμών χιλιομέτρων των ΔΧΤ Λεωφορείων έτους 1991. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


ΟΙ ΥΠΟΥΡΓΟΙ 
ΤΟΥΡΙΣΜΟΥ ΚΑΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Τον Ν. 1624/51 «περί ΕΟΤ» όπως ισχύει σήμερα. 

β. Τις διατάξεις του Ν. 1835/89 «Σύσταση Υπουργείου Τουρισμού». 

γ. Το άρθρο 12 του Ν. 711/77 «Περί ειδικών τουριστικών λεωφο¬ 
ρείων». 

δ. Την υπ’ αριθμ. 179 ΦΕΚ 897/Β/18.12.89 Κοινή Υπουργική 
Απόφαση με την οποία καθορίστηκαν τα κατώτατα όρια της ανά χιλιό¬ 
μετρο τιμής των ΔΧ ειδικών Τουρ/κών Λεωφορείων για την χρονική 
περίοδο από 1.1.90 έως και 31.12.90. 

ε. Την ανάγκη καθορισμού των τιμών του 1991 για την μίσθωση 
των τουριστικών λεωφορείων με αναπροσαρμογή των τιμών του 1990, 
δεδομένου ότι οι νέες τιμές πρέπει να προσαρμοσθούν με τις προβλέψεις 
του κόστους κυκλοφορίας των τουριστικών λεωφορείων για το 1911. 

στ. Την σύμφωνη γνώμη της Υπηρεσίας σε συνδυασμό με την υπ’ 
αριθ. 213/17.7.90 εισήγησή της μετά από σύσκεψη των αρμοδίων 
Υπηρεσιακών παραγόντων ΕΟΤ και Υπουργείων Εθνικής Οικονομίας, 
Μεταφορών και Επικοινωνιών και τους εκπροσώπους των συνδικαλι¬ 
στικών φορέων, αποφασίζουμε: 

1. Καθορίζουμε από 1.1.91 μέχρι 31.12.91 τα κατώτατα όρια τι¬ 
μών εκμίσθωσης τουριστικών λεωφορείων και για τις περιόδους 1.4.91 
έως 30.9.91 (υψηλή περίοδος) 1.1.91 έως 31.3.91 και 1.10.91 έως 
31.12.91 (χαμηλή περίοδος), προσαυξημένα κατά 30% επί των καθο- 
ρισθέντων τιμών του 1990 για όλες τις περιόδους και περιπτώσεις και, 
επιπλέον καθορίζουμε προσαύξηση 10% για τα νέα λεωφορεία πενταε¬ 
τίας επί των τιμών που διαμορφώνεται ως ανωτέρω και οι οποίες για το 
έτος 1991 θα είναι οι κατωτέρω: 

Α. Μέχρι 300 χιλιόμετρα με δεκάωρη απασχόληση ημερησίως. 

Τουρ. λεωφ. με θέσεις μέχρι 20 30 42 άνω των 42 

Υψηλή περίοδος 43.140 45.900 48.300 58.700 

Χαμηλή περίοδος 37.750 39.460 42.900 51.500 

Β. Για κάθε ώρα απασχόλησης οινεξάρτητα των διανυομένων χιλιο¬ 
μέτρων . 


Τουρ. λεωφ. με θέσεις μέχρι 

20 

30 

42 

άνω των 42 

Υψηλή περίοδος 

3.640 

4.050 

4.200 

5.100 

Χαμηλή περίοδος 

3.450 

3.600 

3.900 

4.700 

Γ. Για την περίπτωση εκμίσθωσης τουρ/κού λεωφορείου κατά χιλιό- 

μέτρο και για μέχρι 300 χιλιόμετρα 

οι τιμές καθορίζονται ως εξής: 

Τουρ. λεωφ. με θέσεις μέχρι 

, 20 

30 

42 

άνω των 42 

Υψηλή περίοδος 

130 

145 

160 

180 

Χαμηλή περίοδος 

σε συνδυασμό με την περίπτωση Β 

100 

120 

130 

150 


Δ. Για τα πέροιν των 300 χιλιομέτρων διανυόμενα χιλιόμετρα (περι¬ 
πτώσεις ΙΑ και ΙΓ) 10% λιγώτερο ανά χιλιόμετρο της αντίστοιχης τι¬ 
μής ανά χιλιόμετρο της ΙΓ' περίπτωσης. 

Τουρ. λεωφ. με θέσεις μέχρι 20 30 42 άνω των 42 

Υψηλή περίοδος 115 130 140 160 

Χαμηλή περίοδος 90 110 120 135 

2. Ειδικότερα για το αντικείμενο του Ν. 711/77 του άρθρου 1 παρ. 
ε «περί μεταφοράς μετ’ επιστροφής εργαζομένων εις τους τόπους εργα- 
σίοις αυτών κατόπιν ολικής μισθώσεως» καθορίζονται οι τιμές τής παρα¬ 
γράφου 1 εδάφιο Α της παρούσης μειωμένης κατά 2,5% ανά κενή ώρα, 
μη υπολογιζόμενης ως κενής ώρας του χρόνου επιστροφής των διαδρο¬ 
μών δηλαδή: 

Τιμή=τιμή ΙΑ ανάλογα τις θέσεις μείον τιμή (1Αχ2,5%Χκενές . 
ώρες). 

3. Για τα Δ.Χ.Τ. Λεωφορεία μέχρι πενταετίας από την ημερομηνία 
έκδοσης της πρώτης άδειας κυκλοφορίας οι ανωτέρω τιμές προσαυξά¬ 
νονται κατά 10%. 

4. Η καταστρατήγηση των τιμών προς τα κάτω αποτελεί αδίκημα 
διωκόμενο κατά τις διατάξεις περί αθέμιτου ανταγωνισμού και των κυ¬ 
ρώσεων του άρθρου 15 του Ν. 7 λ 1/77 τόσο ως προς τον ιδιοκτήτη όσο 
και ως προς τον εκμισθωτή του έργου. 


Αθήνα, 7 Νοεμβρίου 1990 


οι ΥΠΟΥΡΓΟΙ 

ΤΟΥΡΙΣΜΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝ. ΚΕΦΑΛΟΓΙ ΑΝ ΝΗΣ Ν. ΓΚΕΛΕΣΤΑΘΗΣ 


Αριθ. Ε1-6218 


(3) 


Ανασυγκρότηση σε σώμα του Συμβουλίου Εξαγωγών. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Τις διατάξεις του Ν. 1558/85 «περί Κυβερνήσεως και Κυβερνη¬ 
τικών Οργάνων». 

2. Τις διατάξεις του Π.Δ. 397/88 «περί. Οργανισμού του Υπουρ¬ 
γείου Εμπορίου όπως τροποποιήθηκε και συμπληρώθηκε με το Π.Δ. 
228/5.7.90). 

3. Τις διατάξεις του άρθρ. 40Α του Ν. 1884/90 όπως ισχύει σή¬ 
μερα. 

4. Την απόφαση Υ 1060/4.5.90 του Πρωθυπουργού για «καθορι¬ 
σμό αρμοδιοτήτων του Αναπληρωτή Υπουργού Εμπορίου». 

5. Το έγγραφο Ε1-3834/28.6.90 του Αναπληρωτή Υπουργού 
Εμπορίου για τον ορισμό εκπροσώπων στο Συμβούλιο Εξαγωγών. 

6. Τις προτάσεις των φορέων για τον ορισμό των εκπροσώπων της, 
αποφασίζουμε: 

1. Συγκροτούμε σε σώμα το Συμβούλιο Εξαγωγών ως εξής: 

I. Πρόεδρος: Σωτ. Χατζηγάκης, Αναπληρωτής Υπουργός Εμπορίου. 

II. Μέλη Κεντρικής Διοίκησης. 

α) Ανδρέας Γκάσιος Διευθυντής με Α' βαθμό του κλάδου ΠΕΙ Διοι¬ 
κητικών με αναπληρωτή τον Αθαν. Γεωργουσόπουλο Τμηματάρχη με 
Α’ βαθμό κλάδου ΠΕΙ Διοικητικών (Υπ. Εμπορίου). 

β) Ουρανία Πανταζή Διευθύντρια με Α' βαθμό του κλάδου ΠΕΙ Διοι¬ 
κητικών με αναπληρωτή τον Δημ. Γιάννο Τμηματάρχη με Α' βαθμό 
κλάδου ΠΕΙ Διοικητικών (Υπ. Εμπορίου). 

γ) Παν. Μανιάτης, υπάλληλος με Α’ βαθμό του κλάδου ΠΕ Οικονο¬ 
μικού, με αναπληρωτή τον Παύλο Γκούδα υπάλληλο με Α' βαθμό του 
κλάδου ΠΕ Οικονομικού (Υπουργείο Εθνικής Οικονομίας). 

δ) Βασίλης Άνθιμος, υπάλληλος με Α' βαθμό κλάδου ΠΕ Φοροτεχνι¬ 
κών με αναπληρωτή τον Νικόλαο-Βαρελά υπάλληλο με Α' βαθμό κλά¬ 
δου ΠΕ Τελωνειακών (Υπουργείο Οικονομικών). 

ε) Αλέξανδρος Ρϊζος, υπάλληλος του κλάδου ΠΕΙ (Γεωπονικού) με 
βαθμό Α’ και αναπληρωτή αυτού τον Γεώργιο Κούτρο υπάλληλο του 
ίδιου κλάδου και βαθμού. (Υπουργείο Γεωργίας). 

στ) Ελένη Πουλή, προϊαταμένη του τμήματος Διεθνών Μεταφορών 
με αναπληρώτρια την υπάλληλο του ίδιου τμήματος Φωτ. Σιδά. 
(Υπουργείο Μεταφορών και Επικοινωνιών). 

ζ) Ιωάννης Δαλέζιος, υπάληλος κλάδου ΠΕ6 Διοικητικού - Οικονο¬ 
μικού με Α' βαθμό και αναπληρωτή αυτού τον Βασίλη Σταθόπουλο, 
υπάλληλο κλάδου ΠΕΙ Μηχανικών με Α' βαθμό. (Υπουργείο Βιομηχα¬ 
νίας, Ενέργειας και Τεχνολογίας). 

III. Μέλη Εξαγωγικών Φορέων 

α) Νικ. Γάτος, Πρόεδρος Πανελληνίου Συνδέσμου Εξαγωγέων με 
αναπληρωτή τον Δημ. Μπερτζελέτο Αντιπρόεδρο Π.Σ.Ε. 

β) Χριστίνα Σακελλαρίδη, Αντιπρόεδρος Πανελληνίου Συνδέσμου 
Εξαγωγέων με αναπληρωτή τον Θεόδ. Δημητρά, Αντιπρόεδρο Π.Σ.Ε. 

γ) Βασίλειος Α. Κουρτέσης, Πρόεδρος Συνδέσμου Εξαγωγέων Βο¬ 
ρείου Ελλάδος με αναπληρωτή τον Αντιπρόεδρο του Σ.Ε.Β.Ε. Βασίλειο 
Ν. Τακά. 

δ) Χαράλαμπος Σεπεντζής Καθηγητής, Πρόεδρος Ενώσεως Εξαγω¬ 
γέων Βιομηχανικών Προϊόντων με αναπληρωτή τον Αντώνιο Σαούλη 
Βιομήχανο, Πρόεδρο Α.Ε. «ΕΛΛΕΝΙΤ». 

ε) Κων/νος Καράγιωργας, Πρόεδρος του Συνδέσμου Ελληνικών 
Επιχειρήσεων Εξαγωγής, Διακίνησης Φρούτων - Λαχανικών και Χυ¬ 
μών «ΙΝΟΟΓΚυΐΤ (ΗΕΙΧΑδ)» με αναπληρωτή τον Αντιπρόεδρο αυ¬ 
τού Βασ. Μπαλή. 

στ) Διον. Σβορώνος, μέλος του Διοικητικού Συμβουλίου Σ.Ε.Β. με 
αναπληρωτή τον Δημ. Γ κέρτσο, μέλος του Γ ενικού Συμβουλίου Σ.Ε.Β. 

ζ) Αριστείδης Αβούρης, Σύμβουλος Ε.Β.Ε.Α., εκπρόσωπος της Κε¬ 
ντρικής Ένωσης Επιμελητηρίων με αναπληρωτή τον Απκαριάν Μίκιρ- 
διτς. 




ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


8595 


η) Κων/νος Παπαδημητρίου, Διευθυντής Συνδέσμου Μεταλλευτι¬ 
κών Επιχειρήσεων με αναπληρωτή τον Μηνά Χάλαρη, Οικονομο¬ 
λόγο. 

IV. Μέλη Διαφόρων Οργανισμών 

α) Κων/νος Τασούλας, Πρόεδρος ΟΠΕ με αναπληρωτή τον Γεώργιο 
Δρακάκη Γεν. Δ/ντή ΟΠΕ. 

β) Νικόλαος Γκλιάτης, Εντεταλμένος Τμημ/ρχης - Προϊστάμενος 
Τράπεζας της Ελλάδος με αναπληρωτή τον Κων/νο Ευθυμίου Τμημ/ 

ρχη·. 

γ) Γεώργιος Παυλόπουλος, εκπρόσωπος ΕΟΜΜΕΧ με αναπληρωτή 
την Μαρία Κουβέλη. 

δ) Κων/νος Καζναφέρης, εκπρόσωπος ΠΛΣΕΓΕΣ με αναπληρωτή 
την Φανή Μαγγανάρη - Βασιλάκη. 

ε) Γεώργιος Σπηλιωτόπουλος, Αναπληρωτής Γεν. Δ/ντής του Ορ¬ 
γανισμού Ασφάλισης Εξαγωγικών Πιστώσεων με αναπληρωτή τον 
Γραμματέα του Δ.Σ., του Ο.Α.Ε.Π. Εμμ. Ζώνα. 

στ) Νικόλαος Σαλμάς, εκπρόσωπος Ένωσης Ελληνικών Τραπεζών 
με αναπληρωτή τον Μάριο Βουτσά. 

2. Τα αναπληρωματικά μέλη μπορούν να παρίστανται στις συνεδριά¬ 
σεις. Δεν παίρνουν όμως το λόγο και δεν ψηφίζουν, εφόσον παρίσταται το 
τακτικό μέλος. 

3. Ορίζουμε ότι, την Γραμματεία του Συμβουλίου αποτελούν οι εξής: 
α) Χρήστος Αντωνιάδης (Τπ. Εμπορίου). 

β) Ιωάννης Δημόπουλος (ϊπ. Εμπορίου), 
γ) Ελένη Σιγαλού (Ο.Π.Ε.) 
δ) Μαρία Βεργίδου (Ο.Π.Ε.) 
ε) Διον. Νιώτης (Π.Σ.Ε.) 
στ) Αντ. Σϋγκελάκης (Π.Σ.Ε.) 

4. Η Γραμματεία του Συμβουλίου έχει ως έργο: 

α) Την υποβοήθηση του Προέδρου στη διεξαγωγή των εργασιών, 
β) Την προετοιμασία της οργάνωσης των συνεδριάσεων, 
γ) Την φροντίδα για την τήρηση των πλήρων πρακτικών, την σύ¬ 
νταξη των αποφάσεων και την διεξαγωγή της αλληλογραφίας. 

5. Τα αρχεία του Συμβουλίου φυλάσσονται από τη Γραμματεία στα 
γραφεία του Ο.Π.Ε. ο οποίος θέτει στη διάθεση της Γραμματείας το 
αναγκαίο προσωπικό, τα υλικά μέσα και τους τυχόν αναγκαίους οικονο¬ 
μικούς πόρους για τη λειτουργία της Γραμματείας και του Συμβουλίου. 

6. Η ημερομηνία σύγκλησης της τακτικής Συνεδρίασης του Συμβου¬ 
λίου Εξαγωγών θα ορισθεί για το πρώτο δεκαπενθήμερο του μηνός Δε¬ 
κεμβρίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Οκτωβρίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 

- + - 

Αριθ. 79559/1926 . (4) 

Τιμολόγια παρεχομένων τηλεπικοινωνιών υπηρεσιών Εσωτερικού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 47 του Ν.Δ. 165/73 περί «Οργανισμού 
Τηλεπικοινιών Ελλάδος». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθ. Υ. 1067/9.5.90 (ΦΕΚ 312/Β/10.5.90) απόφαση 
του Πρωθυπουργού και Υπουργού Μεταφορών και Επικοινωνιών «περί 
ανάθεσης αρμοδιοτήτων Υπουργού Μεταφορών και Επικοινωνιών στον 
Υφυπουργό Μεταφορών και Επικοινωνιών». 

4. Το με αριθ. 213/394511/14/6.90 έγγραφο του Ο.Τ.Ε. 

5. Το άρθρο 20 παρ. 3 εδαφ. β του Νόμου 1558/85 (ΦΕΚ 137Α) 
και το γεγονός ότι ο Υπουργός Εθνικής Οικονομίας, κωλύεται, αποφα¬ 
σίζουμε: 

1. Εγκρίνουμε την απόφαση του Διοικητικού Συμβουλίου του ΟΤΕ 
που πήρε στην αριθ. 2174/8.5.90 συνεδρίασή του, με την οποία επέρ¬ 
χονται τροποποιήσεις στην αριθμ. 107748/5991/13.12.89 απόφαση 
των Υπουργών Εθνικής Οικονομίας και Μεταφορών και Επικοινωνιών 
ως ακολούθως: 


α. Από την παράγραφό Α1 διαγράφεται η λέξη «άλλου» 

β. Η παράγραφος Α17α αντικαθίσταται ως ακολούθως: 

«Α17α Συνδρομητικοί Νομισματοδέκτες. 

Για κάθε συνδρομητικό νομισματοδέκτη χορηγούμενο ως κύρια τη¬ 
λεφωνική συσκευή, εισπράσεται πέραν του κατά περίπτωση προβλεπο- 
μένου μηνιαίου βασικού τέλους των κυρίων συνδέσεων, πρόσθετο μη¬ 
νιαίο τέλος και μίσθωμα 250 δραχμές. 

γ. Η παράγραφος 2 αντικαθίσταται ως ακολούθως: 

«2α. Όπως για τις αιτήσεις των νέων συνδέσεων, που εγκρίθηκαν με 
πρακτικό προγενέστερης ημερομηνίας από την αλλαγή και συνεχίζεται 
και μετά την ημερομηνία αυτή, εφαρμοστεί το παλιό τιμολόγιο, τόσο για 
την εφάπαξ εισφορά, όσο και για τυχόν πραγματικές δαπάνες, αν οι εν¬ 
διαφερόμενοι προσέλθουν για πληρωμή εντός της προθεσμίας που καθο¬ 
ρίζεται στη σχετική ειδοποίηση. 

_ β· Όπως για όσες τηλεφωνικές συνδέσεις που καταβλήθηκε αυξη¬ 
μένη εφάπαξ· εισφορά με βάση τα τιμολόγια που ίσχυαν πριν την 
15.12.89, έπιστρέφεται σε περίπτωση καταργήσεώς τους ποσό ίσο με 
τα 3/4 της πρώτης βαθμίδας της ισχύουσας αυξημένης εφάπαξ εισφο¬ 
ράς (δηλ. 70.000x3/4 = 52.500 δρχ.), ανεξάρτητα από την κατηγο¬ 
ρία στην οποία είχαν εγκριθεί οι υπόψη συνδέσεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Οκτωβρίου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΜΕΤ/ΡΩΝ & ΕΠΙΚ/ΝΙΩΝ 

ΕΥΘ. ΧΡΙΣΤΟΔΟΥΛΟΥ ΑΠΟΣΤΟΛΟΣ ΚΡΑΤΣΑΣ 

. -♦-- 

Αριθ. 88669/2377 _ (5) 

Τιμολόγια εκμίσθωσης τηλεοπτικών κυκλωμάτων. 

ΟΙ ΥΠΟΥΡΓΟΙ 
ΕΘΝΙΚΗΣ. ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξειςτου άρθρου 47 του Ν.Δ. 165/73 «περί Οργανισμού 
Τηλεπικοινωνιών Ελλάδος». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις Π.Δ. 58/1985 «Δομή'ρόλος και τρόπος διοίκησης 
και λειτουργίας της κοινωνικοποιημένης Επιχείρησης Οργανισμός Τη- 
λεπ/νιών της Ελλάδος (ΟΤΕ) Α.Ε.». 

4. Την αριθμ. Υ. 1067/9.5.90 (ΦΕΚ 312/Β/10.5.90) απόφαση 
του Πρωθυπουργού και του Υπουργού Μεταφορών και Επικ/νιών «περί 
ανάθεσης αρμοδιοτήτων Υπουργού Μεταφορών και Επικ/νιών στον 
Υφυπουργό Μεταφορών και Επικ/νιών». 

5. Τη με αριθμ. 107748/5991/13.12.89 κοινή Υπουργική από¬ 
φαση «περί αναπροσαρμογής τιμολογίων ΟΤΕ». 

6. Το με αριθμ. 214.5/394706/7.8.90 έγγραφο του ΟΤΕ με το 
οποίο μας γνωστοποιήθηκε απόφαση του ΔΣ/ΟΤΕ που πήρε στην με 
αριθμ. 2188/31.7.90 συνεδρίασή του. 

7. Το άρθρο 20 παρ. 3 εδάφ. β' του Νόμου 1558/85 (ΦΕΚ 137Α) 
και το γεγονός ότι ο Υπουργός Εθνικής Οικονομίας κωλύεται, αποφασί¬ 
ζουμε: 

1. Εγκρίνουμε την απόφαση του ΔΣ/ΟΤΕ που πήρε στην με αριθμ. 
2188/31.7.90 συνεδρίαση του με την οποία γίνεται αντικατάσταση 
της παραγράφου 4 του Κεφαλαίου Ζ’ της με αριθ. 107748/5991/ 
13.12.89 απόφασης των Υπουργών Εθνικής Οικονομίας και Μεταφο¬ 
ρών - Επικ/νιών (ΦΕΚ 896/Β/15.12.89) ως ακολούθως: 

«Ζ4. Μισθώματα μόνορόφων τηλεοπτικών κυκλωμάτων: 

α. Τέλος'σϋνδεσης -. αποσύνθεσης δρχ. 15.000 

β. Μηνιαίο μίσθωμα τηλεοπτικού κυκλώματος 

- Σταθερό (ανεξαρτήτως μήκους) δρχ. 1.175.000 

- Μεταβλητό/ανά 45 χιλ. πραγματικού μήκους δι¬ 
κτύου δρχ. 815.000 

γ. Το ετήσιο μίσθωμα υπολογίζεται ως ενδεκαπλά- 
σιο του μηνιαίου. 

δ. Ετήσια μισθώματα τηλεοπτικών κυκλωμάτων 
σε περίπτωση υπογραφής μεσομακροχρονίων συμβά¬ 
σεων. 


8596 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(1) Σύμβαση 3ετούς διάρκειας. 

- Σταθερό (ανεξαρτήτως μήκους) δρχ. 7.800.000 

- Μεταβλητό ανά 45 χλμ. πραγματικού μήκους δι¬ 
κτύου δρχ. 5.520.000 

(2) Σύμβαση δετούς διάρκειας 

- Σταθερό (ανεξαρτήτως μήκους) δρχ. 6.000.000 

- Μεταβλητό ανά 45 χλμ. πραγματικού μήκους δι¬ 
κτύου δρχ. 4.380.000 

(3) Σύμβαση 1 θετούς διάρκειας 

-Σταθερό (ανεξαρτήτως μήκους) δρχ. 4.500.000 

- Μεταβλητό ανά 45 γλμ. πραγματικού μήκους δι¬ 
κτύου δρχ. 3.300.000 

Τα μισθώματα της ανωτέρω παραγράφου (δ) αναφέρονται σε τιμές 
του 1990 και θα αναπροσαρμόζονται ετησίως την 1η κάθε έτους, αρχής 
γενομένης από την 1.1.1992 με βάση την αύξηση του Δείκτη Τιμών 
Καταναλωτή του προηγουμένου έτους. 

ε) Ως ελάχιστο μεταβλητό τέλος λαμβάνεται το τέλος ενός βήματος 
(45 χιλμ.). τυχόν κλάσμα βήματος (45) εκτός του πρώτου, υπολογίζε¬ 
ται αναλογικά με βάση το μίσθωμα του αντιστοίχου μεταβλητού τέ¬ 
λους». 

2. Την ισχύ των ανωτέρω τελών από της δημοσιεύσεως της παρού¬ 
σας στην Εφημερίδα της Κυβερνήσεως. 

Αθήνα, 30 Οκτωβρίου 1990 

οι ΥΠΟΥΡΓΟΙ 


ΑΝΑΠΛΗΡΩΤΗΣ ΕΘΝ. ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 


ΥΦΥΠ. ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΠΟΣΤΟΛΟΣ ΚΡΑΤΣΑΣ 


ΑΓ0ΡΑΝ0ΜΙΚΕΣ ΔΙΑΤΑΞΕΙΣ 


Αριθ. Α2-11519 


( 6 ) 


Τιμή διάθεσης ζάχαρης από την Ελληνική Βιομηχανία Ζάχαρης. 


Ο ΥΠΟΥΡΓΟΣ ΕΜΠΟΡΙΟΥ 

Έχοντας υπ’ όψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου», όπως 
τροποποιήθηκε. 

3. Το Ν.Δ. 136/46 «Περί Αγορανομικού Κώδικος», όπως τροποποι¬ 
ήθηκε και συμπληρώθηκε.. 

4. Την Α.Δ. 14/89 «Κωδικοποίηση Αγορανομικών Διατάξεων, που 


εκδόθηκαν μέχρι 16.2.90», όπως τροποποιήθηκε και συμπληρώ¬ 
θηκε. 

5. Την Α.Δ. 9/90, σχετικά με τιμή διάθεσης ζάχαρης από την Ελλη¬ 
νική Βιομηχανία Ζάχαρης. 

6. Την σχετική απόφαση της Επιτροπής τιμών και Εισοδημάτων, 
που ελήφθηκε κατά την συνεδρίαση της 2.11.1990, αποφασίζουμε: 

Άρθρο 1. 

Το άρθρο 181 του Κεφαλαίου 10 της Αγορανομικής Διάταξης 
14/89 όπως αντικαταστάθηκε με την Αγορανομική Διάταξη 9/90, 
αντικαθίσταται και πάλι, ως εξής: 

«Άρθρο 181 

Εργοστασιακή τιμή ζάχαρης 

1) Καθορίζουμε ανώτατη τιμή πώλησης της λευκής κρυσταλλικής 
ζάχαρης από την Ελληνική Βιομηχανία Ζάχαρης (Ε.Β.Ζ.) σε κάθε εν¬ 
διαφερόμενο αγοραστή, ως εξής: 

α) Ζάχαρη χύμα για διάθεση με σιλοφόρα οχήματα της Ε.Β.Ζ. στο 
σιλό του πελάτη και 1 ζάχαρη ενσακκισμένη σε σάκκους των 50 χιλ/μων 
για παράδοση στο αυτοκίνητο του πελάτη από τις αποθήκες των ζαχα- 
ρουργείων και του αποθηκευτικού κέντρου Ασπροπύργου Αττικής, κα¬ 
θώς και για παράδοση στην αποθήκη των υπολοίπων αποθηκευτικών 
κέντρων της Ε.Β.Ζ. δρχ. 132 κατά χιλ/μο. 

β) Στην παραπάνω τιμή πώλησης δεν περιλαμβάνεται η αξία του φό¬ 
ρου προστιθέμενης αξίας (ΦΠΑ). 

2) Διατακτικές χορήγησης ζάχαρης που έχουν εκδοθεί με παλαιά 
τιμή (πληρωθείσες ή μη) και δεν έχουν εκτελεσθεί μέχρι την ισχύ του 
παρόντος άρθρου θα εκτελούνται με την νέα τιμή». 

Άρθρο 2 

Με την έναρξη ισχύος της παρούσας καταργείται το άρθρο 1 της Α.Δ. 
9/90. 

Άρθρο 3 

1. Οι παραβάτες των ρυθμίσεων της παρούσας, που ισχύει σε όλη τη 
χώρα από την επομένη της ανακοίνωσής της στον ημερήσιο τύπο, διώκο¬ 
νται και τιμωρούνται, σύμφωνα με τον ισχύοντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1990 

Ο ΥΠΟΥΡΓΟΣ 

Αθ. ΞΑΡΧΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



